আপশট হল মোবাইল ইউজারদের ধরে রাখার একটি প্রচেষ্টা। এর সাহায্যে বিভিন্ন সংস্থা এবং SME-গুলির মোবাইল অ্যাপের মাধ্যমে ইউজার টানা, ধরে রাখা এবং তার মাধ্যমে উপার্জনের ব্যবস্থা করে। ইউজার যাতে দ্রুত কোনও অ্যাপের কার্যকারিতা বুঝতে পারেন তার জন্য এই স্টার্টআপ অ্যাপ ডেভেলপারদের সুলুক দেয়। এর ফলে ইউজার কোনও অ্যাপ পুরোপুরি ব্যবহার বা বুঝে ওঠার আগে যাতে আন-ইনস্টল করে না দেন সেই দিকে নজর রাখে। ভরত ব্যাখ্যা দেন, ‘যদি এই ভেঞ্চারের সমান্তরাল কিছু খোঁজেন, সেটা হতে পারে গুগুল নাও, সার্চ প্রোডাক্টের জন্য যা করে থাকে। আমাদের নজর থাকে যেকোনও সফটওয়ার ডেভেলপারের জন্য একই ধরনের ব্যবস্থা করার দিকে। যখন আমরা ইউজারকে এই প্ল্যাটফর্ম দিচ্ছি একই সঙ্গে মোবাইল পাবলিশারদের জন্যও সলিউশন দিচ্ছি, যা মোবাইল মার্কেটিংয়ের নানা প্রয়োজনীয় জিনিসপত্রকে এক ছাদের তলায় নিয়ে আসে। আজকালকার বাজারে সেই ব্যবস্থা খুব একটা দেখা যায় না’।